UNIVERZITET CRNE GORE

MAŠINSKI FAKULTET

Bulevar Džordža Vašingtona bb, Podgorica

101082187-DGTRANS-ERASMUS-EDU-2022-CBHE

RASPISUJE

KONKURS ZA OBAVLJANNE STRUČNE PRAKSE

U OKVIRU

ERASMUS + PROJEKTA DGTRANS

**NA TEHNOLOŠKOM UNIVERZITETU U LUBLINU, POLJSKA**

Konkurs je otvoren za studente master studija Mašinskog fakulteta u Podgorici, studijski program **Drumski saobraćaj**.

**Trajanje stručne prakse**:14 (četrnaest) dana, odnosno 12 dana za praksu i 2 dana za putovanje.

**Broj mjesta:** 2 studenta.

**Realizacija stručne prakse:** ljetni semestar 2024/25 školske godine.

**Iznos stipendije:** 103 eura za noćenje i 67 eura za dnevnicu, što za 14 dana i 13 noći iznosi ukupno 2.277,00 eura po studentu. Navedeni iznos biće umanjen za odgovarajući porez prema zakonima Crne Gore. Student će dobiti i jednokratnu naknadu putnih troškova u visini stvarnih troškova do maksimalnog iznosa od 221 eura.

Trošak obaveznog zdravstvenog osiguranja u toku trajanja mobilnosti **nije pokriven** stipendijom u okviru programa Erasmus+, te ovi troškovi padaju na teret studenta.

**Navedena stipendija dobija se isključivo ukoliko se stručna praksa obavi fizički na pomenutim** **institucijama.**

**Obavezna dokumentacija za prijavu:**

* Prijavni formular sa biografskim podacima,
* Uvjerenje o položenim ispitima i potvrda da je kandidat student Mašinskog fakulteta – iz studentske službe Fakulteta,
* Motivaciono pismo na engleskom jeziku, potpisano (1 stranica),
* Biografija na engleskom jeziku (preporuka: koristiti Europass format),
* Sertifikat o poznavanju engleskog jezika - potpisuje nastavnik engleskog jezika na Fakultetu,
* Saglasnost o prikupljanju i obradi podataka o ličnosti i
* Skenirana prva stranica pasoša (sa fotografijom).

\* Zahtjevan nivo poznavanja engleskog jezika – najmanje B1.

Nepotpuna dokumentacija neće biti razmatrana.

**Prijava:**

Sva dokumenta možete poslati elektronskim putem na **boskom@ucg.ac.me**, ili ih doneti lično u Dekanat Mašinskog fakulteta radnim danima od 08:00 do 15:00 časova.

Kontakt osoba za prijavu i informacije: Boško Matović, rukovodilac studijskog programa Drumski saobraćaj (boskom@ucg.ac.me, 0669108092).

**Selekcija studenata će biti izvršena po formuli prosječna ocjena + broj ESPB bodova kroz broj godina studiranja.**

U slučaju da studenti nakon primenjene formule imaju isti broj bodova prednost će biti data na osnovu motivacionog pisma.

**Rok za slanje dokumenata: 22.11.2024. godine do 16:00 časova.**

**Nakon selekcije studenata:**

Sa izabranim kandidatima biće zaključeni ugovori o finansiranju. Izabrani kandidati će biti obavješteni o planiranom terminu za mobilnost od strane univerziteta domaćina. Izabrani kandidati će biti u obavezi da nakon sprovedene mobilnosti dostave sljedeću dokumentaciju:

* račun za smještaj,
* račune i karte za prevoz,
* potvrdu sa institucije domaćina o obavljenoj stručnoj praksi.

Nakon uspješno završene stručne prakse, studenti će od institucije domaćina dobiti sertifikat o obavljenoj mobilnosti.